**ДО**

**ОБЩИНСКИ СЪВЕТ,**

**ОБЩИНА РИЛА**

**П Р Е Д Л О Ж Е Н И Е**

**ОТ СПАСКА СПАСОВА**

**Председател на Обществен съвет**

**за упражняване на обществен контрол**

**при осъществяване на дейностите**

**в областта на социалните помощи**

**и социалните услуги в Община Рила**

**Относно:** Приемане на Правилник за организацията и дейността на Обществен съвет за упражняване на обществен контрол при осъществяване на дейностите в областта на социалните помощи в Община Рила

**УВАЖАЕМИ ОБЩИНСКИ СЪВЕТНИЦИ,**

С Решение №13/27.12.2019 г. на Общински съвет, Община Рила е създаден Обществен съвет за упражняване на Обществен контрол при осъществяване на дейностите в областта на социалните помощи и социалните услуги в Община Рила.

С т. 3 от решението е възложено на Обществен съвет за упражняване на обществен контрол при осъществяване на дейностите в областта на социалните помощи и социалните услуги в Община Рила да изготви Правилник за организацията и дейността си, който да внесе за разглеждане и приемане от Общински съвет, Община Рила на следващо редовно заседание.

С изменението на чл.52 от Правилника за прилагане на Закона за социалното подпомагане (Изм. - ДВ, бр. 98 от 2020 г., в сила от 17.11.2020 г.) е регламентирано, че: „За упражняване на обществен контрол при осъществяване на дейностите в областта на социалните помощи с решение на общинския съвет се създава обществен съвет със следните функции:

1. съдействие за провеждане на политиката в областта на социалните помощи в общината;

2. съдействие и подпомагане за разработване на областни стратегии, общински програми, планове и проекти, свързани със социалните помощи.

Седем членният състав на съвета е запазен, но дейността му е ограничена до упражняване на обществен контрол при осъществяване на дейностите в областта на социалните помощи, но не и на социалните услуги.

Предвид изменението на нормативната уредба е необходимо приемане на нов Правилник за организацията и дейността на Обществен съвет за упражняване на обществен контрол при осъществяване на дейностите в областта на социалните помощи в Община Рила, който предоставям на Вашето внимание.

Основната причина, налагаща приемането на правилник, е необходимостта от изработването на акт, който да урежда организацията, дейността и функциите на Обществен съвет за упражняване на обществен контрол при осъществяване на дейностите в областта на социалните помощи в Община Рила.

Основната цел е да се осигури ефективна организация на работата на Обществен съвет за упражняване на обществен контрол при осъществяване на дейностите в областта на социалните помощи в Община Рила.

Прилагането на новата нормативна уредба не изисква финансови средства.

Очакваният резултат от прилагането на новия правилник е спазване на действащото законодателство и регламентиране дейността на Съвета.

Предложеният проект на правилник не противоречи на нормите на Европейския съюз, тъй като проектът на правилник е подзаконов нормативен акт, регламентиращ дейността на Обществения съвет, въз основа на Конституцията на Република България, Закона за социално подпомагане, Правилника за прилагане на Закона за социално подпомагане и действащото законодателство.

Съгласно разпоредбата на чл.26, ал.3 и ал.4 от Закона за нормативните актове, Общественият съвет предостави възможност за провеждане на обществени консултации с гражданите и юридическите лица, като определи срок за предложения и становища по проекта на Правилник за организацията и дейността на Обществен съвет за упражняване на обществен контрол при осъществяване на дейностите в областта на социалните помощи в Община Рила до 31.12.2020 г., определен съобразно законоустановената норма - по аргумент на чл.26, ал.4, а именно: не по-кратък от 30 дни, чрез публикуването на същия проект на официалната интернет страница на Община Рила: [**www.grad-rila.bg**](http://www.grad-rila.bg/), на 30.11.2020 година.

Във връзка с гореизложеното, предлагам следното

**ПРОЕКТО – РЕШЕНИЕ:**

На основание чл.21, ал.2, предл.1 от Закона за местното самоуправление и местната администрация, чл.35, ал.1 от Закона за социално подпомагане и чл.52, 53 и 54 от Правилника за прилагане на Закона за социално подпомагане, Общински съвет, Община Рила

**Р Е Ш И:**

Приема Правилник за организацията и дейността на Обществен съвет за упражняване на обществен контрол при осъществяване на дейностите в областта на социалните помощи в Община Рила.

**Вносител,**

**Спаска Спасова**

*Председател на Обществен съвет*

 *за упражняване на обществен контрол*

*при осъществяване на дейностите*

*в областта на социалните помощи*

*и социалните услуги в Община Рила*